**Sunt totuși vinovat**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt totuși vinovat

Sunt totuși vinovat

De păcatul cel mai greu

Că din toți am cutezat

Să sper la tine eu.

Că m-am lăsat furat

De clipa efemeră

C-aproape mi-am uitat

Condiția mizeră.

Cum piere de lumină

Tot întunericul de fier

Așa, de dragoste deplină,

Menit sunt eu să pier.

Sunt demn de suferință

Și chin îndelungat

Căci pururea iubirea

Mi-e cel mai greu păcat.